open-index/open-wikipedia-markdown huggingface dataset:
אמברלי סניידר

**אמברלי סניידר** (באנגלית: **Amberley Snyder**; נולדה ב-29 בינואר 1991) היא מתחרה במרוצי רודאו חביות ידועה. בשנת 2010, סניידר עברה תאונת דרכים ששיתקה אותה מהמותניים ומטה. היא התגברה על הפציעה והמשיכה להתחרות. בשנת 2015 היא התמודדה ברמה גבוהה כשזכתה בתחרות הרודאו הלאומית בארצות הברית.

## חיים מוקדמים
אמברלי סניידר נולדה ב-29 בינואר 1991 בקליפורניה לטינה וקורי סניידר. היא השנייה והגדולה מבין חמשת אחיה, אשלי, ג'יי סי, טיילור, אוברי ואוטום.

### קריירת רודיאו
סניידר רכבה לראשונה על סוס בגיל 3 והחלה להתמודד במרוצי חבית רודיאו כשהייתה בת 7. לאחר מכן היא בילתה בסופי שבוע בקיץ במרוצי חבית, כיפוף מוט וחבל פריצה. היא זכתה באליפות העולם 2009 במסגרת איגוד הרודיאו הקטן של הבריטים. היא הייתה נשיאת חוואי העתיד של מדינת יוטה 2009–2010.

### תאונת דרכים והתאוששות
ב-10 בינואר 2010, היא נסעה בטנדר שלה מיוטה לתערוכת המניות הלאומית של ווסטרן בדנוור, קולורדו ולא הידקה את חגורת הבטיחות שלה לאחר עצירה התחנת דלק ברולינס, וויומינג. פחות מעשרה מיילים מתחנת הדלק, היא השפילה את מבטה לבדוק את המפה שלה, סטתה לנתיב הנגדי יתר על המידה והרכב שלה החליק מהכביש והתגלגלה 7 פעמים. היא הושלכה מהמשאית והוטחה על גדר תיל, אשר ריסקה את חוליה T-12 והשאירה אותה משותקת מהמתניים ומטה. בעזרת פיזיותרפיה וחגורת בטיחות באוכף היא הצליחה בהמשך לחזור לרכיבה ולהתמודד ברודיאו שנה וחצי לאחר מכן. היא עברה ממכללת סנואו לאוניברסיטת המדינה של יוטה, שם הייתה קברניט צוות התאחדות הרודיאו הבין-אוניברסיטאית. היא גם זכתה במלגת שיין דרורי "Nothin 'But Try" בשנת 2014.

בשנת 2015 זכתה אמברלי בזכות להתמודד בתחרות הרודאו הלאומית של RFD-TV ברודאו האמריקני באצטדיון AT&T בארלינגטון, טקסס, ורשמה זמן של 15.3 שניות עם הסוס שלה "פאואר", רק 0.6 שניות איטיות יותר מזמן הזכייה. בשנת 2016 היא הייתה בטופ 5 של עמותת רודאו רוקו מאונטן פרו והיא גם זכתה בכרטיס איגוד הרודיאו המקצועי שלה לנשים בשנת 2016.

## מוטיבציה
סניידר היא נואמת פופולרית ומפרסמת סרטון שבועי "רביעי בכיסא גלגלים" במדיה חברתית כדי להציג משימות יומיומיות שהפכו מאתגרות יותר. היא כתבה גם ספר ילדים מאויר *Walk Ride Rodeo* על התגברות על מצוקות.

## קולנוע
סיפורה של סניידר עובד על ידי נטפליקס לסרט עלילתי בשם "ללכת. לרכוב. רודאו." שיצא לאור ב-8 במרץ 2019. אמברלי עצמה ביצעה את כל פעלולי הסוסים שלאחר התאונה בסרט. בגלל הדמיון בסגנונות הרכיבה שלהם, אחותה הצעירה אוטום ביצעה את הפעלולים שלפני התאונה.  

## קישורים חיצוניים
* 

## הערות שוליים

קטגוריה:אמריקאים ילידי קליפורניה
קטגוריה:רוכבות סוסים אמריקאיות
קטגוריה:רוכבי סוסים אמריקאים
קטגוריה:בלוגריות אמריקאיות
קטגוריה:בוגרי אוניברסיטת המדינה של יוטה
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
רודולף קרצ'יל

**רודולף קרצ'יל** (בצ'כית: **Rudolf Krčil**; 5 במרץ 1906 – 3 באפריל 1981) היה כדורגלן ומאמן צ'כוסלובקי ששיחק בעמדת הקשר אחורי.

## ביוגרפיה
קרצ'יל נולד ב-5 במרץ 1906 בטרנובאני, שאז הייתה ב. הוא החל לשחק כדורגל מגיל 13 בקבוצת טפליצר. ב-1927 עלה לקבוצה הבכירה, ושנתיים אחר כך שיחק עימה בליגה הצ'כוסלובקית. ב-1933 עבר לסלביה פראג. עם המועדון מבירת צ'כוסלובקיה זכה ב-3 תוארי אליפות. משם עבר קרצ'יל ב-1937 לשחק בפלוריאנה ממלטה. הוא חזר שנתיים אחר כך לארץ מולדתו ל-NSTG טפליץ שהייתה בשליטתו של הרייך השלישי.

קרצ'יל שיחק עבור נבחרת צ'כוסלובקיה וערך את הופעת בכורתו ב-28 ביוני 1929 בתיקו 3–3 נגד יוגוסלביה בזאגרב שבקרואטיה. משם ואילך לא כבש אף שער במדים הלאומיים וערך את הופעתו השנייה בה כמעט שלוש שנים לאחר משחקו הראשון, הפעם נגד אוסטריה. קרצ'יל, שטפן צ'מבאל ויוזף קושטאלק עמדו כקשרים האחוריים בנבחרת ובמונדיאל 1934 היה לנמוך קומה היחיד ביחס לשחקנים האחרים ששיחק בעמדתו. הוא סיים עימה במקום השני לאחר הפסד 2–1 בגמר לאיטליה. שנה לאחר הטורניר פרש קרצ'יל מהנבחרת.

## קישורים חיצוניים

קטגוריה:כדורגלנים צ'כים
קטגוריה:כדורגלני מונדיאל 1934
קטגוריה:כדורגלני סלביה פראג
קטגוריה:כדורגלני טפליצה
קטגוריה:מאמני כדורגל צ'כוסלובקים
קטגוריה:קשרי כדורגל צ'כוסלובקים
קטגוריה:צ'כוסלובקים שנולדו ב-1906
קטגוריה:כדורגלני נבחרת צ'כוסלובקיה
קטגוריה:נפטרים ב-1981
שועל-מעופף פסיפי

**שועל-מעופף פסיפי** (שם מדעי: *Pteropus tonganus*) הוא מין של עטלף מהסוג שועל-מעופף, החי רק בכמה מאיי האוקיינוס השקט של אוקיאניה, לרבות בסמואה האמריקנית, איי קוק, פיג'י, קלדוניה החדשה, ניואה, סמואה, איי שלמה, טונגה וונואטו.

עטלף זה גדול יחסית, באורך ממוצע של 231 מילימטרים, משקל ממוצע של 565 גרם וכנף באורך 12 עד 16 סנטימטרים. שני הזוויגים דומים בגודלם ומראם. העטלף בעל פרווה שחורה עם פנים חומות-כהות, אוזניים מחודדות שחורות וחזה צהוב-זהוב. העטלף יכול לעופף במשך זמן רב באמצעות כנפי העור החזקות שלו.

עטלפים אלה הם פעילי לילה החיים במושבות ומעופפים בלילות אל בין העצים. הם אוכלי פירות בתוספת צוף ואבקת פרחים. הם המאביקים העיקריים של מין העץ *Ceiba pentandra* ושל עוד כמה עצים.

העטלפים יכולים לנדוד בין האיים ולרוב מתקהלים באזורי יער, מטעים או ביצות מנגרובים, בהם הרבה צמחים פוריים.

## קישורים חיצוניים

## הערות שוליים

קטגוריה:עטלפי פרי
קטגוריה:בעלי חיים שתוארו ב-1830
קטגוריה:פיג'י: יונקים
דרור בירנבאום

**דרור בירנבאום **(נולד בדצמבר 1961) הוא איש עסקים, פעיל ציבור וראש העיר החמישי של קריית אונו, בין השנים 1993–2003.

## ביוגרפיה
בירנבאום נולד ב-1961 בקריית אונו. למד בבית הספר "ניר" ובתיכון הנשיא ע"ש יצחק בן-צבי בעירו. לפני בחירתו עבר קורס בניהול במכללה למינהל. ב-1980 התגייס לצה"ל ושירת בבסיס תל השומר.

## פעילות ציבורית וקריירה פוליטית
בירנבאום החל בפעילותו הפוליטית כשהיה נער ונבחר ליו"ר נוער המערך. ב-1984 מונה להיות מזכיר תנועת "הפועל" בקריית אונו. שנה לאחר מכן, נבחר להיות מזכיר מועצת הפועלים בעירו, והיה לאחד המזכירים הצעירים בארץ. בירנבאום נבחר לכהונה שנייה כמזכיר בשנת 1988. מטעם תפקידו הקים את אולם מופ"ת בעיר והפך את קן הנוער העובד והלומד בעיר לאחד מהמובילים בארץ. בבחירות לכנסת ה-13 עמד בראש מערכת הבחירות בקריית אונו מטעם מפלגת העבודה ונבחר ליו"ר הסניף המקומי.

:

בירנבאום התמודד בשנת 1993 בפריימריז של מפלגת העבודה בקריית אונו מול ראש העיר המכהן באותו ימים, דורון קרפ וניצח. הוא התמודד מטעם המפלגה לראשות העיר וגם זכה ברוב של 69% מקולות הבוחרים מול ראש העיר המכהן, דורון קרפ שהקים רשימה עצמאית ורץ מטעמה. בנוסף, הפך לראש העיר הצעיר ביותר בארץ כשהוא רק בן 32. סיעת העבודה במועצת העיר זכתה ב-5 מנדטים ובירנבאום הרכיב קואליציה. בנובמבר 1998 זכה בפעם השנייה ברוב של 69% ונבחר לכהונה נוספת. סיעתו הגדילה את כוחה וזכתה ב-6 מנדטים. סגנו באותן שנים, ישראל גל, שימש כראש העיר בין השנים 2013 ל-2024. בסוף שנת 2002 פרש מראשות העיר והקדים את הבחירות לאפריל 2003 (במקום שיתקיימו כסדרן בחודש אוקטובר באותה שנה). במקומו נבחר המועמד העצמאי יוסי נשרי.

בירנבאום הוא חבר מרכז מפלגת העבודה לשעבר, והוצב בבחירות לכנסת ה-15 במקום ה-94 ברשימת ישראל אחת. בבחירות לכנסת ה-16 הוצב במקום ה-65 ברשימת העבודה-מימד.

## לאחר הפרישה
אחרי הפרישה עבד כאיש עסקים והתגורר בקנדה ובהונגריה במסגרת תפקידו כמנהל הפעילות היזמית של חברה אשר בבעלות סולל בונה אינטרנשיונל (מקבוצת שיכון ובינוי). בנוסף כיהן כחבר מועצת המנהלים של תיאטרון בית ליסין, חבר הנהלת ההתאחדות לכדורגל בישראל וגם עמד בראש הוועדה הרפואית של ההתאחדות לכדורגל.

## קישורים חיצוניים
* 

## הערות שוליים

קטגוריה:ראשי עיריית קריית אונו
קטגוריה:אנשי עסקים ישראלים
קטגוריה:דירקטורים ישראלים
קטגוריה:פעילי מפלגת העבודה
קטגוריה:בוגרי בית ספר ניר (קריית אונו)
קטגוריה:בוגרי תיכון בן צבי (קריית אונו)
קטגוריה:מזכירי מועצות פועלים
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1961
Art Official Age

**Art Official Age** הוא אלבום האולפן ה־37 של המוזיקאי האמריקאי פרינס. הוא יצא לאור ב־26 בספטמבר 2014 על ידי NPG Records , ברישיון הפצה בלעדי לוורנר רקורדס, לראשונה מאז הסכסוך בין הצדדים באמצע שנות ה־90.

פרינס הוציא לאור בו זמנית את "Art Official Age" ואת "Plectrumelectrum".

## הצלחה מסחרית
האלבום נכנס בהשקתו למקום החמישי במצעד בילבורד 200, תוך שהוא מוכר 51,000 עותקים בשבוע הראשון. בשבוע השני צנח האלבום למקום ה־22 במצעד, תוך שהוא מוכר 15,000 עותקים – סך הכל 66,000 עותקים נמכרו בשבועיים הראשונים להשקתו.

## יחס הביקורת

עם יציאתו לאור, קיבל "Art Official Age" ביקורת חיוביות באופן כללי ממבקרי המוזיקה. במדד מטקריטיק קיבל האלבום ציון ממוצע משוקלל של 70, בהתבסס על 24 ביקורות.

מבקרת "The A.V. Club", אביגיל קובינגטון, כותבת בביקורת נלהבת כי האלבום "כל כך חם ובלתי נשכח, שהוא חורך את האוזניים בשמיעה ראשונה". היא טוענת שהנושא המרכזי של האלבום הוא הצמצום בקשרים הבין־אישיים שנגרם כתוצאה מהשימוש המופרז בטכנולוגיה. היא מציינת לטובה גם את מילות האלבום (מתוך "Clouds"): "לעולם אל לך להמעיט/ בכוח של נשיקה על הצוואר/ כשהיא לא מצפה לכך – בחירה לירית חכמה שעושה את כל ההבדל בהפרדת פרינס מסבים אחרים ברוקנרול שנאבקים ללמוד טריקים חדשים". קובינגטון כותבת שלמרות מספר להיטי מועדונים, הבלדות הן אלה ש"זורחות באופן הבהיר ביותר באלבום" ומביאה כדוגמה את "This Could Be Us" ואת "Breakdown". היא מוסיפה ששירים כמו "U Know", "What It Feels Like" וה"בום־שבירה־מלכודת" של "Funknroll" יכלו בקלות להיראות כסינגלים שנכתבו והופקו על ידי אמנים שצעירים מפרינס ב־30 שנה. קובינגטון מסכמת כי באלבום פרינס "מחדש צליל שהוא הן מפותח הן נגיש לציניקנים ואוונגליסטים כאחד.

בן גרינמן, מבקר הניו יורקר, כינה את האלבום "אלבום פרינס קסום לגיטימי", וטען שלגבי רובו ככולו "ניתן בקלות לומר שהוא האלבום ה והמספק ביותר של פרינס מזה יותר מעשור". גרינמן, כקובינגטון, אף הוא טוען ש־"Clouds" (בעברית: "עננים") ו־"U Know" "מעלים את התמה של האלבום: הטכנולוגיה מפרידה אותנו ממי שאנחנו קרובים אליו, ואפילו מעצמנו", ו"החוסר באינטגרציה עלול לגרום לחוסר אינטגרציה. 'Clouds' מבקר את הפריקה של החוויה לשרתים מרוחקים (ה'עננים') ומעלה על נס את הרומנטיקה והקשרים הבין אישיים. השיר מעלה טיעון בנוי היטב על הדרך שבה עידן האינטרנט מעודד הצגה לראווה ריקה מתוכן. 'Clouds' הוא סוג של מנשר...". גרינמן אומר שדרכו של פרינס להתמודד עם האתגרים שהעידן החדש מציב היא "לעשות מה שתמיד עשה: לספוג כמעט כל סוג אפשרי של מוזיקה, ובקוסמות אלכימית להפוך את זה למשהו שמייצר מחשבות ורגשות". גרינמן מציין את "Funknroll", "שיר מסיבה מסעיר" (ומציין שקיימת גרסה לשיר גם ב־Plectrumelectrum, אך שזו שבאלבום הנוכחי "יותר מורכבת, עליזה ומצמררת בעת ובעונה אחת") . הוא מציין שהשירים "Affirmation III" / "Way Back Home" מציגים את פרינס, לראשונה מזה שנים, כ"משהו שניתן להבנה, ולגמרי אנושי". גרינמן מסכם: "...הוא בשנות החמישים לחייו, נאבק בבדידות, בהזדקנות, בהשראה יצירתית, בספק עצמי ובנוף תרבותי שמשתנה. ולמרבה המזל, הוא גם פרינס".

## רשימת הקטעים
כל השירים נכתבו על ידי פרינס.

**הערה**
*כל שמות השירים מסוגננים באותיות רישיות למעט "affirmation I & II" ו־"affirmation III".

## מצעדים
### מצעדים שבועיים

### מצעדים שנתיים

## ראו גם
* Plectrumelectrum

## קישורים חיצוניים

* 

## ביאורים

## הערות שוליים

קטגוריה:אלבומי פרינס
קטגוריה:אלבומים באנגלית
אוגנדקס

**אוגנדקס** (שם מדעי: *Ugandax*; פירוש השם: "שור אוגנדי") הוא סוג נכחד של פר אפריקאי שחי במשך המיוקן עד הפליסטוקן שלפני 5.8 עד 2.5 מיליון שנה. הוא נקרא בשמו עקב המאובנים שלו שהתגלו באוגנדה. ממצאים נוספים התגלו בין השאר בדרום אפריקה, מלאווי, אתיופיה ובקרקעות בקניה, שם נחשפו המאובנים המוקדמים ביותר שלו.

בסוג זה נכלל מין אחד - *Ugandax gautieri*, אך ב-2006 נחשף סוג שני שחי באתיופיה.

פר זה היה קרובו של התאו האפריקני המודרני, בהתבסס על מחקרים טקסונומים המתבססים על מבנה שיניו. הוא היה מעט קטן יותר אך בעל גוף רחב כמו למרבית הפרים וקרניים בעלות בסיס רחב, אך מעט מפותלות ופונות מעלה. במראהו דמה לסוג פלוראוביס שחי בתקופתו באפריקה. הוא נחשב לאחד מראשוני הפרים שהתקיימו.

## קישורים חיצוניים

## הערות שוליים

קטגוריה:בקר
קטגוריה:פרים פרהיסטוריים
קטגוריה:מגה-פאונה של הנאוגן באפריקה
קטגוריה:מגה-פאונה של הפלייסטוקן באפריקה
קטגוריה:מכפילי פרסה שחיו בנאוגן
קטגוריה:מכפילי פרסה שחיו בפלייסטוקן
קטגוריה:מאובני טקסונים שתוארו ב-1970
Hit n Run Phase One

**Hit n Run Phase One** (בעברית: **פגע וברח שלב ראשון**) הוא אלבום האולפן ה־38 של המוזיקאי האמריקאי פרינס. הוא יצא לאור ב־7 בספטמבר 2015 על ידי NPG Records , לראשונה באופן בלעדי בטיידל, וב־15 בספטמבר 2015, על גבי תקליטור.

תחילה דווח ששם האלבום יהיה "The Hit & Run Album", אך לבסוף אושר על ידי יחצני פרינס שהשם יהיה "Hit n Run Phase One".

## רקע והפקה
האלבום נקרא "Hit n Run" (בעברית: "פגע וברח") על שם סיבוב ההופעות הנושא את אותו שם , שמצידו נקרא כך בשל ההתרעות הקצרות ביותר – לעיתים של כמה שעות, להופעות. ההתרעות הועברו בין המעריצים בטוויטר. לעיתים גם חברות להקת הליווי של פרינס, "3rdEyeGirl", למדו באותו אמצעי על הופעות שבהן היו צריכות להשתתף: 

המפיק במשותף, ג'ושוע וולטון, השפיע רבות בתזמור, מיקסינג וביטים. וולטון הכיר את פרינס דרך אשתו, האנה וולטון־פורד , המתופפת בלהקת הליווי של פרינס, 3rdeyegirl. תחום עניין משותף נוסף שתרם להתקרבות ביניהם, היה אמונה באלוהים. וולטון סיפר על הפגישה הראשונה שלו עם פרינס: "פשוט עמדנו במטבח ודיברנו על כתבי הקודש במשך שעתיים".

וולטון תיאר את האלבום כ"אלבום פרינס ניסיוני" והוסיף, "אני יודע שיש לו סוגים שונים של בסיסי מעריצים, והאלבום הזה הוא בשביל הקולקטיב הסגול, אלה שאומרים 'לא אכפת לי מה הוא שׂם, אני פשוט אוהב אותו'".

## יחס הביקורת

עם יציאתו לאור קיבל "Hit n Run Phase One" ביקורות מעורבות ממבקרי המוזיקה. במדד מטקריטיק קיבל האלבום ציון משוקלל של 53, בהתבסס על 16 ביקורות.

המבקר בן שלו תיאר את האלבום כאחד הפחות טובים בקריירה של פרינס: 
שלו ציין לטובה את השיר "" וכאמור את השיר האחרון, "June".

## רשימת השירים

**הערה**
*"" מופיע כ־"" במהדורת התקליטור.

## מצעדים
### מצעדים שבועיים

### מצעדים שנתיים

## קישורים חיצוניים

## ביאורים

## הערות שוליים

קטגוריה:אלבומי פרינס
קטגוריה:אלבומים באנגלית
פולין פיליפס

**פולין אסתר "פופו" פיליפס** (באנגלית: **Pauline Esther "Popo" Phillips**; 4 ביולי 1918 – 16 בינואר 2013), הידועה בכינויה **אביגיל ואן ביורן** (Abigail Van Buren), הייתה עיתונאית יהודיה אמריקאית, בעלת הטור "Dear Abby" המתפרסם במעל ל-1,400 עיתונים עם כ-110 מיליון קוראים. בשנים 1963–1975 היא גם הינחתה תוכנית רדיו בשם זהה.

## קורות חיים וקריירה
פולין פרידמן נולדה בסו סיטי למשפחת מהגרים יהודים מהאימפריה הרוסית. בבעלות המשפחה הייתה רשת בתי קולנוע. היא הייתה הצעירה בין ארבע בנות המשפחה והייתה לה אחות תאומה.

לאחר סיום בית הספר, פולין פרידמן למדה פסיכולוגיה ועיתונות בקולג' מקומי. ביחד עם אחותה הן כתבו בעיתון של המוסד בו למדו. ב-2 ביולי 1939 ביום הולדת ה-21 האחיות התחתנו בטקס כפול. פולין התחתנה עם מורטון פיליפס ובהמשך נולדו לזוג בן ובת.

בינואר 1956, בהיותה בת 37 פולין פיליפס הגיעה לסן פרנסיסקו. היא טלפנה לעורך San Francisco Chronicle והציע לו לכתוב טור תשובות למכתבים של קוראי העיתון. הוא נתן לה מספר מכתבים וביקש לתת תשובות תוך שבוע. פולין פיליפס נתנה לו כל התשובות תוך שעה וחצי והתקבלה לצוות העיתון. כשם עט היא בחרה "אביגיל ואן ביורן" על שמה של אביגיל ומרטין ואן ביורן.

אחותה הייתה בעלת טור בעיתון מתחרה. בשנת 1956, פולין פיליפס הציעה לעיתון בה עבדה אחותה מחיר מופחת. האחיות רבו על הנושא אך בשנת 1964 השלימו. לפי ירחון לייף בשנת 1958 האחיות היו "נשים בעלות ציטוט הגבוה בעולם" (מהדורת עיתון מ-7 באפריל 1958).

פולין פיליפס התחברה לידוענים של התקופה כמו יוברט האמפרי, הרברט ליהמן, ג'רי לואיס ודין מרטין. היא הייתה חברת כבוד במועצה הלאומית של נשים יהודיות והייתה פעילה בקהילות יהודיות בכל עיר בה התגוררה.

בשנת 1998, לאחר מחקר עיתונאי היא גילתה מי המחברת של השיר אל נא תבכו מעל קברי.

בשנת 1987 פולין פיליפס החלה לשתף את ביתה בכתיבת הטור ובשנת 2002 בגלל מחלתה עזבה את העיתון.

בנוסף לטור בעיתון, פולין פיליפס הייתה מנחת תוכנית רדיו וכתבה מספר ספרים.

פולין פיליפס נפטרה במינאפוליס בשנת 2013 ממחלת אלצהיימר.

## קישורים חיצוניים

* 

* קורות חיים
* 

## הערות שוליים

קטגוריה:אמריקאים ילידי איווה
קטגוריה:סו סיטי (איווה): אישים
קטגוריה:ערכים שבהם תבנית בריטניקה אינה מתאימה
קטגוריה:עיתונאיות יהודיות אמריקאיות
קטגוריה:סופרות יהודיות אמריקאיות
קטגוריה:שדרני רדיו וטלוויזיה יהודים אמריקאים
קטגוריה:אישים שהונצחו בשדרת הכוכבים של הוליווד: רדיו
קטגוריה:אמריקאים ממוצא רוסי-יהודי
קטגוריה:סופרות אמריקאיות הידועות בשם עט
קטגוריה:אמריקאיות שנולדו ב-1914
קטגוריה:אמריקאים שנולדו ב-1914
קטגוריה:אמריקאיות שנפטרו ב-2013
קטגוריה:אמריקאים שנפטרו ב-2013
עידו איז'ק

**עידו איז'ק** (נולד ב-21 במאי 1976) הוא צלם, אושיית רשת ויצרן תוכן ישראלי, אחד הצלמים הראשונים בישראל שעברו לצלם בסלולר ומצלמי האופנה המובילים בישראל.

## ביוגרפיה
עידו איז'ק נולד בקריית אונו. בוגר מגמת צילום בתיכון בן צבי קריית אונו. בצה"ל שירת כצלם צבאי במודיעין. בשנים 1999–2004 עבד כאסיסטנט של צלם האופנה רון קדמי.

בשנים 2004–2013 עבד כצלם אופנה עצמאי; בין המותגים להם צילם קמפיינים: דלתא, ארנה, ג'אמפ, סטיב מאדן, טאג וומן, המשביר לצרכן, ML, פוקס, אירית ודומינוס. צילם שערים וכתבות אופנה עבור העיתונים אַתְּ, עולם האשה, רייטינג ופנאי פלוס.

ביים וצילם קליפים לשירי מימון, דניאלה לוגסי, דנה עדיני, דניאל סלומון, אביהו שבת ומיכל אמדורסקי, עידן יניב, אסי ישראלוף ושלומי שבת.

ב-2013 הקים את CVM (content visual management) לניהול תוכן ודפי אינסטגרם, לחברה מעל חמישים לקוחות, ביניהם: סופר-פארם, אילנ'ס, סמסונג, אגאדיר, קניון רמת אביב,
קסטרו, קרולינה למקה, ג'ק קובה, רויאלטי ואמור. ב-2019 החברה מוזגה לחברת הדיגיטל פרפל.
בשנים 2014–2016 שימש פרזנטור של סמסונג ישראל, בשנים 2016–2018 שימש פרזנטור של וואווי.

נבחר בידי כתב העת אַתְּ לאחד ממאה המשפיעים בתעשיית האופנה, מרבה להופיע ולהתראיין בכלי התקשורת.

נכון לשנת 2020, משמש פרזנטור של סמסונג ישראל ומנהל קריאייטיב בגולדמן אינבסטמנט, בבעלותו של הדר גולדמן. מעביר סדנאות לצילום בסלולר ומרצה בנושא.

## קישורים חיצוניים
* 

*האתר העברי
*האתר האנגלי

* אתר CVM
* עמוד הפייסבוק של עידו איז'ק
* עמוד האינסטגרם של עידו איז'ק

## הערות שוליים

קטגוריה:צלמים ישראלים
קטגוריה:פרזנטורים ישראלים
קטגוריה:צלמי אופנה ישראלים
קטגוריה:בוגרי תיכון בן צבי (קריית אונו)
קטגוריה:ישראלים שנולדו ב-1976
דודג' נאון SRT-4

**דודג' נאון SRT-4** (באנגלית: **Dodge Neon SRT-4**) היא מכונית ספורט, קומפקטית  מתוצרת חטיבת דודג' בקונצרן המכוניות דיימלר AG אשר יוצרה בין השנים 2003 – 2005 בארצות הברית.

## "דודג' נאון SRT-4"
* מכונית ספורט - 4 דלתות.
* מנוע קדמי - רוחבי מתוצרת "קרייזלר" סדרה "Chrysler 1.8, 2.0 & 2.4 engine"  סוג מנוע "EDV/EDT" (מגדש טורבו).
* סוג הנעה: הנעה קדמית 4x2.
* תאוצה בין 0–97 היא 5.6 שניות.

## גלריה

קובץ:'03-'05 Dodge Neon SRT-4.JPG | "דודג' נאון SRT-4" 
קובץ:Dodge SRT-4.jpg | "דודג' נאון SRT-4" 
קובץ:'03-'05 Dodge Neon SRT-4 (Centropolis Laval '10).jpg | "דודג' נאון SRT-4" 
קובץ:SRT4.jpg | "דודג' נאון SRT-4" 
קובץ:Tuned '03-'05 Dodge SRT-4 (Orange Julep).jpg | "דודג' נאון SRT-4" 
קובץ:Neon Meeting 2007 010.jpg | "דודג' נאון SRT-4"  - מבט  לתא הנהג ולוח מחוונים
קובץ:Neon Meeting 2007 016.jpg | "דודג' נאון SRT-4" - מבט ל-מנוע 


## ראו גם
* דודג'
* קרייזלר נאון

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:דגמי מכוניות שהושקו ב-2003
נאון SRT-4
קטגוריה:מכוניות אמריקאיות
דודג' קאליבר

**דודג' קאליבר** (באנגלית: **Dodge Caliber**) היא מכונית משפחתית האצ'בק המוגדרת מכונית קומפקטית מתוצרת חטיבת דודג' בקונצרן המכוניות דיימלר AG (שנת הדגם 2007), בקונצרן **Chrysler LLC** (בין השנים 2009–2007), בקונצרן **Chrysler Group LLC ** (בין השנים 2009–2011) אשר יוצרה בין השנים 2006 – 2011 בארצות הברית ובוונצואלה.

## "דודג' קאליבר"
* יוצרו 515,484 יחידות.
* דגם הקונספט של "דודג' קאליבר" הוצג לראשונה בתערוכת הרכב הבינלאומית בז'נבה בשנת 2005.
* דגם "דודג' קאליבר" יוצר ממרץ 2006 – 23 נובמבר 2011 (שנת דגם 2012).
* 5 דלתות האצ'בק.
* 5 נוסעים.
* מנוע קדמי.
* סוגי הנעה: הנעה קדמית 4x2, הנעה כפולה 4x4.
* סוגי מנוע: מנועי בנזין, מנועי דיזל.

### דגמים
* "SE" (בסיסי).
* "SXT".
* "R/T".
* "SRT4" (דגם ספורט).

## גלריה

קובץ: 2008 Dodge Caliber (PM) SX hatchback (20407389814).jpg| "דודג' קאליבר" דגם "SX", שנת 2008
קובץ:2011 Dodge Caliber (PM MY11) SXT hatchback (16629500188).jpg | "דודג' קאליבר" דגם "SXT", שנת 2011
קובץ:2006 Dodge Caliber (PM) SXT hatchback (15761825511).jpg | "דודג' קאליבר" דגם "SXT", שנת 2006
קובץ:Dodge Caliber Interior.jpg | "דודג' קאליבר" - מבט לתא הנהג ולוח מחוונים
קובץ:2007 Dodge Caliber RT in black, rear left.jpg | "דודג' קאליבר" דגם "RT", שנת 2007
קובץ:2007 Dodge Caliber hatchback -- NHTSA 01.jpg | "דודג' קאליבר", שנת 2007
קובץ:2007 Dodge Caliber hatchback -- NHTSA 02.jpg | "דודג' קאליבר", שנת 2007
קובץ:Dodge Caliber SRT4.JPG | "דודג' קאליבר" דגם "SRT4"
קובץ:DodgeCaliber.JPG | "דודג' קאליבר" דגם "SRT4"
קובץ:Tuned Dodge Caliber (Les chauds vendredis '12).JPG | "דודג' קאליבר" דגם "SRT4"


## ראו גם
* דודג'
* קרייזלר נאון

## קישורים חיצוניים

* 
* 
* קטלוג "דודג' קאליבר" (carsforum.co.il/cars/images/cars/dodge/caliber)

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2006
קאליבר
קטגוריה:מכוניות אמריקאיות
קטגוריה:כלי רכב המורכבים בוונצואלה
צאריצינו (נפה)

**נפת צאריצינו** (ברוסית: **район Царицыно**) היא נפה של המחוז הדרומי של העיר הפדרלית מוסקבה, שברוסיה. שטח הנפה הוא 8.4344 קמ"ר ואוכלוסייתה מונה 129,318 תושבים (2020).

מאז 1968 נכלל לנינו (צאריצינו ההיסטורי) בנפת המשמר האדום (קרסנוגוורדיסקי) במוסקבה. בשנת 1991 חולקה מוסקבה ל-10 מחוזות אדמיניסטרטיביים. במחוז האדמיניסטרטיבי הדרומי הוקמה נפת צאריצינו. במקביל, צאריצינו ההיסטורית (לנינו) חולקה בין שלוש נפות: צפון אורחובו-בוריסובו, ביריוליובו המזרחית וצאריצינו. צאריצינו העתיקה ופארק צאריצינו הם כיום מקום בילוי, אירועים חגיגיים משותפים לתושבי הנפות הללו. עם זאת, המוזיאון וארמון צאריצינו אינם חלק מהנפה.

## אתרים ראויים לציון
*  פארק אורנים "ארשינובסקי" 
* פארק "סוסנקי" 
* בית עלמין קוטלבסקויה 
* תחנות מטרו צאריצינו  וקנטמירובסקאיה 

## קישורים חיצוניים

* 

קטגוריה:מוסקבה: נפות
דניאל הרטמן

הרב **דניאל הרטמן** (נולד ב-13 באוקטובר 1958) הוא נשיא מכון שלום הרטמן ומנהל פרויקט Speaking iEngage.

## ביוגרפיה
הרטמן נולד בניו יורק בשנת 1958 לברברה ודוד הרטמן. כשהיה בן 13 עלתה משפחתו לישראל.

למד בישיבת נתיב מאיר ובישיבת הר עציון. התגייס לחיל השריון שם פיקד על טנק ולחם במלחמת לבנון הראשונה. בעקבות המלחמה חזר הרטמן לארצות הברית שם למד לתואר שני וכיהן כרב במרכז קהילתי בניו ג'רזי.

בהמשך חזר הרטמן לישראל והחל לעבוד עם אביו במכון שלום הרטמן, מאז 1997 הוא המוביל בפועל של המכון ומאז 2005 הוא הנשיא הרשמי של המכון.

להרטמן תואר דוקטור לפילוסופיה יהודית מהאוניברסיטה העברית, תואר שני בפילוסופיה מדינית מאוניברסיטת ניו יורק, תואר שני בלימודי דתות מאוניברסיטת טמפל והסמכה לרבנות ממכון שלום הרטמן.

הרטמן כיהן בעבר כחבר הוועד המנהל של הקריה האקדמית אונו.

הרטמן הקים תוכנית במכון שלום הרטמן, שתוביל להסמכה של רבנים מחוץ לסמינרים הרבניים הדתיים הקיימים בישראל.

## משפחתו
נשוי לעדינה, אב לשלושה, וסב לשלושה.

אחיו ואחיותיו הם:
* פרופ' טובה הרטמן - דיקנית הפקולטה למדעי הרוח והחברה בקריה האקדמית אונו, פעילה לשוויון מגדרי ומיני, מייסדת קהילת שירה חדשה בירושלים.
* פרופ' עדינה מאיר הרטמן - ראש החוג לריפוי בעיסוק באוניברסיטה העברית
* רנן הרטמן - יוזם ומנכ"ל הקריה האקדמית אונו
* דבורה כ"ץ - הייתה אשתו של הנווט אהרן כץ, שנהרג במלחמת שלום הגליל.

## ספריו
* **גבולות היהדות** (2007)
* **יהדות ואתגרי החיים המודרניים** (2007)
* **אלוהים בעדיפות שנייה: כיצד להציל את הדת מעצמה** (2016)
## קישורים חיצוניים

* דניאל הרטמן, באתר מכון שלום הרטמן
* 
* 
* 
* 
* 

## הערות שוליים

קטגוריה:משפחת הרטמן
קטגוריה:ישראלים ילידי ארצות הברית
קטגוריה:בוגרי ישיבת נתיב מאיר
קטגוריה:בוגרי ישיבת הר עציון
קטגוריה:בוגרי אוניברסיטת ניו יורק
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1958
ריליאנס אינדסטריז

**ריליאנס אינדסטריז** או **RIL** (על פי שמה באנגלית: **R**eliance **I**ndustries **L**imited) הוא תאגיד הודי רב-לאומי עם משרדים ראשיים במומבאי, מהאראשטרה, הודו. לתאגיד עסקים ברחבי הודו בתחום האנרגיה, הפטרוכימיה, טקסטיל, משאבים טבעיים, קמעונאות ותקשורת. היא בין החברות הרווחיות ביותר בהודו, והחברה הציבורית הגדולה בהודו במונחי שווי שוק. ב-22 ביוני 2020, הייתה RIL לחברה ההודית הראשונה שעוברת את שווי השוק של 150 מיליארד דולר, ובספטמבר עברה גם את רף ה-200 מיליארד. החברה הוקמה על ידי דירובהאי אמבאני. מאז מותו ועד היום הבעלים ויושב ראש הדירקטוריון של התאגיד הוא בנו, מוקש אמבאני.

נכון ל-2025 מחזיקה ריליאנס אינדסטריז ב-66.5% אחוז מהאחזקות בג'יו פלטפורמס. ג'יו פלטפורמס היא הבעלים של מפעילת הטלקום ריליאנס ג'יו אינפוקום (Reliance Jio Infocomm).
## ראו גם
* רשת 18

## קישורים חיצוניים

* 

* 

## הערות שוליים

קטגוריה:חברות הודיות
קטגוריה:תעשיית טקסטיל
קטגוריה:חברות בשווי שוק מעל 200 מיליארד דולר
קטגוריה:הודו: תקשורת
אתר המורשת התעשייתית בריוקאן-נוטודן

**אתר המורשת התעשייתית בריוקאן-נוטודן** הוא אתר מורשת עולמית השוכן במחוז וסטפול וטלמרק בנורווגיה. הוא נוצר כדי להגן על הנוף התעשייתי סביב אגם הדלסטבנט . האתר מתרכז במפעל שהוקם על ידי חברת "נורסק הידרו" לייצור דשן סידן מחנקן אטמוספירי. הוא כולל גם תחנות כוח הידרואלקטריות, מסילות ברזל, קווי הולכה, מפעלים, ומגורי עובדים ומוסדות חברתיים בעיירות נוטודן ובריוקאן.

האתר נכנס לרשימת המורשת העולמית הפוטנציאליים ב-19 ביוני 2009. ב-5 ביולי 2015 הוא הוצב ברשימת אתרי מורשת עולמית בתור אתר תרבות על פי קריטריון 2 וקריטריון 4.

## תהליך הייצור
בתחילת המאה העשרים, נורווגיה הצליחה למנף את הזמינות של כוח הידרואלקטרי זול כדי להתחיל בפיתוח תעשייתי. אזור טלמרק המאוכלס בדלילות נבחר לעשות את המעבר מאזור חקלאי לאזור תעשייתי. על מנת לתמוך בהתרחבות החקלאית, נורווגיה דרשה כמויות גדולות של דשן. הפתרון השכיח ביותר היה נתרן חנקתי, שהופק באמצעות כרייה.

## קישורים חיצוניים

## הערות שוליים

קטגוריה:נורווגיה: תרבות
דודג' מיראדה

**דודג' מיראדה** (באנגלית: **Dodge Mirada**) היא מכונית קופה בסגנון מכונית סלון מפוארת מתוצרת חטיבת דודג' בקונצרן המכוניות האמריקאיות קרייזלר אשר יוצרה בין השנים 1980 – 1983 בקנדה.

## "דודג' מיראדה"

* יוצרו 52,947 יחידות.
* 2 דלתות.
* 5 נוסעים (2 + 3).
* מנוע קדמי.
* סוג הנעה: הנעה אחורית.
* סוג מנוע: מנועי בנזין.

### ממאפייני דגמי "דודג' מיראדה"
* בדגמי הבסיס הורכב גג מתכת בסיסי עם פסי יופי כרום. הרוכשים שבחרו להראות את המיראדה שלהם קצת יותר ספורטיבית, יכלו לבחור בגג שמש או בגג מסוג "T-top"  זכוכית. ומי שרצה מראה יוקרתי יותר יכול היה לבחור גג לנדאו ויניל או גג קבריולה, שהיה בעצם חלק עליון להמרה מדומה. גג שמש הוצע לדגמים בשנים 1980 ו-1981.
* דגמי הבסיס הגיעו עם גלגלי פלדה בגודל 15 אינץ' עם כובעי רכזת דמויי טורבינה, או גלגלי אלומיניום בגודל 15 אינץ' מלוטשים עם קטעים מצוירים וכובעי מרכז כרום בהירים.
* לוח המחוונים של דגם הבסיס היה שחור בגימור עץ מלאכותי דמוי עץ, שהקיף את קונסולת המרכז, ואילו דגם ה-CMX הגיע עם גימור אלומיניום מוברש המחליף את העץ. לרוכשים הייתה האפשרות לבחור בין סטריאו AM / FM או סטריאו AM / FM / קלטת, סטריאו AM / FM / 8-track, ובנוסף ניתן היה לבחור ברדיו קרייזלר CB.
* חלונות ידניים היו סטנדרטיים בדגם הבסיס, אך ניתן להזמין את חלונות הכוח בדגם CMX וגם בדגמי הבסיס.
* בדגמי "דודג' מיראדה" בידדו את המתלים הקדמיים והאחוריים בצורה יעילה, השתמשו בבולם רטט במוט המדחף, הוסיפו בידוד לדלתות, רבעי הלוחות, הרצפה, הגג ומדף החבילות, ועדכנו את אטמי הדלת, החלון ועמודי ההגה.

### דגמים
* "בסיסי".
* "SE" (היה קרוי גם "S").
* "CMX".

## גלריה

קובץ:Dodge-Mirada 1.1.jpg | "דודג' מיראדה"
קובץ:1980 Dodge Mirada, Eggshell White, rear right (Hershey 2019).jpg | "דודג' מיראדה", שנת 1980
קובץ:1980 Dodge Mirada (35147408815).jpg | "דודג' מיראדה", שנת 1980
קובץ:Dodge Mirada (5117099495).jpg | "דודג' מיראדה"
קובץ:81 Dodge Mirada (7299647752).jpg | "דודג' מיראדה", שנת 1981
קובץ:1980 Dodge Mirada, Eggshell White, interior (Hershey 2019).jpg | "דודג' מיראדה", שנת 1980 - מבט לתא הנהג ולוח מחוונים
קובץ:1983 Dodge Mirada CMX (36671779012).jpg | "דודג' מיראדה" דגם "CMX", שנת 1983
קובץ:BuddyArrington67racecar1983.jpg | "דודג' מיראדה" במרוץ נאסקאר


## ראו גם
* דודג'

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1980
מירדה
קטגוריה:כלי רכב המיוצרים בקנדה
כביש עוקף שדרות

**כביש עוקף שדרות** הוא כביש רוחב עתידי, שמתחיל בצומת איבים ומסתיים נכון ל-2025 בצפון שדרות. הכביש מהווה את המשכו של כביש 334. המשכו מתוכנן עד לצומת קיבוץ ארז על כביש 34. הקטע הראשון של הכביש נפתח ב-2025.

## היסטוריה
בינואר 2003 פורסם כי מע"צ מחוז דרום מקדמת תוכנית להקמת כביש עוקף לשדרות שיעבור משדרות לצומת יד מרדכי מדובר, בראיון לתקשורת שנתן מנכ"ל מע"צ, עמי לקס נימק את ההחלטה לקידומם הקמת הכביש בכך שהכביש הנוכחי (כביש 34) מסוכן לנוסעים בשל קרבתו לרצועת עזה והוא יהווה חלופה בטוחה יותר מאשר כביש 34. התוכנית באותה תקופה קבע כי אורך הכביש יהיה כ-4 ק"מ ועלות הקמתו הוערכה ב-30 מיליון שקלים לפחות.

בדצמבר 2015 אושרה להפקדה תוכנית שכוללת הקמת אזור תעסוקה של "שכונת מתחם 9" בשדרות, את אזור התעסוקה ישמש בעיקר כביש עוקף שדרות.

באוקטובר 2017 התפרסם כי הכביש ישמש את אחת משכונת המגורים העתידית של שדרות, שתקרא שכונת שדרות בפארק שתשתרע על כ-1,260 דונם ותכלול כ-1,550 יחידות דיור, מלבד כביש עוקף שדרות גם כביש 35 ישמש את תושבי השכונה.

באפריל 2018 נחתם הסכם גג לעיריית שדרות במעמד ראש ממשלת ישראל, בנימין נתניהו במסגרת הסכם הגג התחייבה העירייה לשווק כ-8,800 יחידות דיור בעיר וכן להקמתם של מבני ציבור ותשתיות, עלותו המשוערת של הסכם הגג מוערכת בכ-1.9 מיליארד שקלים. מלבד פתרונות דיור נקבע כי למעלה מ-100 מיליון שקל יושקעו בפתרונות תחבורה בהם ביצוע כביש עוקף שדרות, שדרוג הכניסה המערבית לעיר דרך כביש 34 וכן שדרוג הכניסה המזרחית לעיר מכביש 232.

בספטמבר 2021 החלו העבודות להקמת הכביש. עד אותה שנה הפרויקט הוכר ככביש 333, אך עם סימון שדרות בן-גוריון בירושלים במספר זה, שונה סימונו ל-334 (על אף שקיים כיום כביש עם אותו מספר), כהמשכו של כביש 334 הקיים.

## צמתים לאורך הכביש

## הערות שוליים

עוקף
שדרות
קטגוריה:איבים
קטגוריה:מישור החוף הדרומי: כבישים
Louder Than Love

**Louder Than Love** הוא האלבום השני של להקת הגראנג' סאונדגארדן שיצא לאור בספטמבר 1989 בחברת התקליטים A&M.

אחרי סיבוב ההופעות לאחר אלבום הבכורה של הלהקה "Ultramega OK" שיצא שנה לפני כן, עזבה הלהקה את הלייבל SST, עברה ל-A&M שנחשבת ללייבל בכיר יותר, והחלה לעבוד על האלבום השני שלה. השירים באלבום זה רובם בז'אנר המטאל ונוטים לכיוון הגראנג', כשבחלקם ישנם מקצבי זמן שהם לא מסורתיים בז'אנר.

האלבום סומן כ"דרוש להשגחת הורים" בגלל המילים הפרובוקטיביות של השירים בו ("Parental Advisory"). אלבום זה היה הראשון של הלהקה עד אז, שהצליח להיכנס למצעד הבילבורד 200 (200 האלבומים הנמכרים ביותר בארצות הברית), למקום ה-108 בשיאו.

לאחר יציאת האלבום, החלה הלהקה בסיבוב הופעות בצפון אמריקה ואירופה. היה זה האלבום האחרון בהשתתפותו של בסיסט הלהקה הירו ימאמוטו, שעזב אותה לאחר מכן.

## רשימת השירים

## קרדיטים
* מאט קמרון - תופים
* כריס קורנל - שירה, גיטרת קצב
* קים ת'איל - גיטרה מובילה
* הירו ימאמוטו - בס
* סאונדגארדן - הפקה
* טרי דייט - הפקה, עיבודים
* נלסון איירס, ג'ק אנדינו, סטיוארט הלרמן - עוזרי הפקה
* מייקל ברביירו, סטיב תומפסון - מיקסינג
* ארט צ'אנטרי - עיצוב ואומנות
* היווי ווינברג - מסטרינג
* סוזן סילבר - ניהול בפועל
* צ'ארלס פיטרסון - תמונות בעטיפת האריזה
* מייקל לוין - תמונות בגב האריזה
* ברוס פביט - עטיפה קדמית

## קישורים חיצוניים

קטגוריה:אלבומי גראנג'
קטגוריה:סאונדגארדן
קטגוריה:אלבומים באנגלית
טושינו הדרומית

**טושינו הדרומית** (ברוסית: **Южное Тушино**) הוא ראיון של המחוז הצפון-מערבי של העיר הפדרלית מוסקבה, שברוסיה. שטח הראיון הוא 7.94 קמ"ר ואוכלוסייתו מונה 109,708 תושבים (2020).

בטושינו הדרומית ישנם מספר אצטדיונים וחדרי כושר, היכל הקרח "זבזדה", בית הספר לספורט לילדים ונוער מס' 103 "יוז'נויאה טושינו". בית הספר זה עוסק בשני סוגים של ענפי ספורט: רוגבי והיאבקות בסגנון יווני-רומי. על בסיס בית ספר לספורט זה, פועל מועדון הרוגבי "יוזנויאה טושינו", המשחק באליפות הרוגבי של מוסקבה, שהיא ליגת "מוסקבה" של ליגת הרוגבי הפדרלית, הליגה השלישית בענף הרוגבי ברוסיה. ישנם מועדוני כדורסל וכדורגל לילדים כמעט בכל בית ספר ציבורי.

## אתרים ראויים לציון
* מרכז קניות ובידור "קליידוסקופ"
* אנדרטה לטבע "סחודניצסקאיה צ'אשה" (חלק מהפארק "טושינסקי")
* אחוזת בראטצבו, כיום בית מנוחה של איגוד עובדי התיאטרון של הפדרציה הרוסית.
* מפעל טושנסקי לבניית מכונות
* תחנת מטרו "סוחודנסקאיה"

## ראו גם
* טושינו

## קישורים חיצוניים

* 

קטגוריה:מוסקבה: נפות
האקדמיה הסלובנית למדעים ואמנויות

**האקדמיה הסלובנית למדעים ואמנויות** (בסלובנית: **Slovenska akademija znanosti in umetnosti**, בראשי תיבות: **SAZU**) מאגדת את טובי המדענים והחוקרים בסלובניה. מטרתה של האקדמיה היא קידום המדע והאמנויות במדינה, תמיכה בתחומי מחקר שונים, והפצת הידע המדעי. האקדמיה מקדמת קשרי מדע בין סלובניה לבין מדינות אחרות, ותומכת במדענים צעירים. נכון לאוגוסט 2020 האקדמיה כוללת 93 חברים.

ראשיתה של האקדמיה בשנת 1938 כאשר היא הוקמה כאקדמיה למדעים ואמנוניות. בשנת 1943 כאשר מילן וידמר היה יושב ראש האקדמיה לשמה התווסף תואר "סלובנית". בשנת 1949 האקדמיה איבדה את עצמאותה ואף לשורותיה התקבלו חברים על בסיס "חשיבות כללית" דוגמת יוסיף ברוז טיטו ואדווארד קרדל. בהתאם למקובל במדינות הגוש המזרחי הוקמו מכוני מחקר בתחומים השונים.

בשנת 1994 התקבל חוק האקדמיה והיא קיבלה את שמה הנוכחי. כיום כוללת האקדמיה 6 חטיבות:
* חטיבת מדעי החברה והיסטוריה
* חטיבת פילולוגיה ומדעי הספרות
* חטיבת מתמטיקה, פיזיקה, כימיה ומדעים טכניים
* חטיבת מדעי הטבע
* חטיבת אמנויות
* חטיבת הרפואה

ליד האקדמיה פועלת סיפרייה, השלישית בגדולה בסלובניה.

בשנים 1987–2002 אנשי האקדמיה פעלו להוצאה לאור של האנציקלופדיה של סלובניה ב-16 כרכים.

החל משנת 2013 האקדמיה החלה בפרסום של "מילון ביוגרפי הסלובני".

## קישורים חיצוניים

* 
* 

קטגוריה:סלובניה: מדע וטכנולוגיה
קטגוריה:אגודות מדעיות
קטגוריה:ליובליאנה: מבנים
קטגוריה:ארגונים החברים במועצת המדע הבין-לאומית
אלברט ג'וזף מור

**אלברט ג'וזף מור** (באנגלית: **Albert Joseph Moore**; 4 בספטמבר 1841 – 25 בספטמבר 1893) היה צייר אנגלי, שנודע בזכות תיאורי דמויות נשיות לבושות מפואר בסגנון של העולם הקלאסי.

## ביוגרפיה
מור נולד ביורק ב-4 בספטמבר 1841, הבן השלושה־עשר של צייר הדיוקנאות הידוע ויליאם מור ואשתו השנייה, שרה קולינגהאם. כמה מאחיו הרבים התחנכו כאמנים, ביניהם הנרי מור (צייר), צייר הים הידוע. אלברט מור התחנך בבית הספר של הארכיבישוף הולגייט, וגם בבית הספר של סנט פיטר ביורק, ובמקביל קיבל חינוך לציור מאביו. הוא התקדם מאוד בציור עד שזכה במדליה מהמחלקה למדע ואמנות בקנסינגטון במאי 1853, לפני שסיים את שנתו ה-12.

לאחר מות אביו בשנת 1851, היה חייב מור הרבה לטיפול ולשכר הלימוד של אחיו, ג'ון קולינגהם מור. בשנת 1855 הוא הגיע ללונדון ולמד בבית הספר בקנסינגטון עד 1858, אז הפך לתלמיד בבית הספר לאמנות של האקדמיה המלכותית. הוא כבר הציג שם בגיל 16, בשנת 1857.

בשנות השישים של המאה ה-19 מור עיצב אריחים, טפטים ויטראז'ים עבור חברת "מוריס, מרשל, פוקנר ושות' ", ועבד כצייר ציורי קיר ביתיים. בתקופה זו עבודותיו החלו לקבל סגנון נאו-קלאסי ניכר. מור ביצע מחקר מקיף על פיסול עתיק, במוזיאון הבריטי. דאגתו להרמוניות צבע דקורטיביות התבררה בציוריו מאמצע שנות השישים ואילך. בדרך כלל עבודותיו היו של דמויות נשיות בעלות פרופורציות פורמליות.

את חורף 1862 בילה ברומא עם אחיו ג'ון קולינגהאם מור. כאן הוא צייר את "הקורבן של אליהו" (1863) שמראה את השפעתם של פורד מדוקס בראון ואדוארד ארמיטאז'. בשנת 1863 הוא ביצע ציור קיר למטבח של מנזר קומבה לרוזן קרייבן.

בשנת 1864 הוא הציג באקדמיה המלכותית קבוצה של ציורי קיר, בכותרת "העונות", שמשכה אליה תשומת לב בתנוחה החיננית של הדמויות, והקפלים העדינים של הבדים. בשנת 1865 הציג מור באקדמיה המלכותית עבודה ראשונה מתוך סדרה ארוכה של תמונות דקורטיביות, ששמו ישויך אליהן בעתיד.

הקסם העיקרי בתמונותיו של מור היה נעוץ בגוונים העדינים של הבגדים דמויי הרקמה, בהם היו לבושות הדמויות. תמונותיו נמכרו לעיתים קרובות לפני השלמתן, אך רק בשלהי חייו השיג את מה שאפשר לכנות חסות ישירה. הוא ביצע עבודות דקורטיביות חשובות אחרות, כמו "הסעודה האחרונה" וכמה ציורים לכנסייה ברושדייל, האולם בקלרמונט, בתיאטרון המלכה.

אף על פי שסבל ממחלה כרונית חשוכת מרפא, מור פעל עד הרגע האחרון, והשלים בנחישות תמונה חשובה רגע לפני מותו. תמונתו האחרונה הייתה "אהבת העונות והרוחות", שהיא אחת מיצירותיו המורכבות ביותר. מור כתב שלוש רשימות כדי להסביר את הכותרת של הציור.

הוא נפטר ב-25 בספטמבר 1893, בווסטמינסטר, ונקבר בבית העלמין בהיידגייט.

## גלריה

File:Moore Albert Joseph Pomegranates.jpg|רימונים
File:Moore Albert Joseph The Loves of the Winds and the Seasons.jpg|אהבת העונות והרוח
File:Moore Albert Midsummer.jpg| אמצע קיץ
File:Albert Joseph Moore - A Summer Night - Google Art Project.jpg|ליל קיץ
File:Moore Albert Joseph Apricots.jpg|אפרסק
File:Albert Joseph Moore - An Open Book.jpg|ספר פתוח
File:Moore Albert Joseph Idyll.jpg|אידיליה
File:Moore Albert Joseph Lilies.jpg|חבצלות
File:Albert Joseph Moore - A Musician - Google Art Project.jpg|מוזיקאים
קובץ:Moore Albert Joseph The Mother of Sisera Looked out a Window.jpg|אם סיסרא נשקפה מן החלון, את אם סיסרא מגלמת פאני איטון


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1841
קטגוריה:בריטים שנפטרו ב-1893
יחסי לוקסמבורג–לטביה

[250px|ממוזער|יו"ר ה[סאימה אינרה מורנייצה  נפגשת בסאימה עם שר החוץ של לוקסמבורג ז'אן אסלבורן, 2017]]
**יחסי לטביה–לוקסמבורג** הם היחסים הדיפלומטיים בין **[[לטביה|רפובליקת לטביה]]** ל**[[הדוכסות הגדולה של לוקסמבורג|דוכסות הגדולה של לוקסמבורג]]**. שתי המדינות שוכנות באירופה והן שתיים מהמדינות הכי קטנות באירופה. שתיהן חברות באיחוד האירופי ובברית נאט"ו.

## נציגויות דיפלומטיות
* לוקסמבורג מחזיקה בלטביה קונסוליה כללית בריגה.
* לטביה מחזיקה בלקסמבורג קונסוליה כללית בעיר לוקסמבורג.

## קישורים חיצוניים

## הערות שוליים

קטגוריה:קצרמר לטביה
דודג' 1955

**דודג' 1955** (באנגלית: **Dodge 1955**) הם מספר דגמים של מכוניות סלון אשר יוצרו על ידי חטיבת דודג' בקונצרן הרכב קרייזלר האמריקאי בין השנים 1956–1955 בארצות הברית.

## ממאפייני "דודג' 1955"

* 6 נוסעים (3 + 3)
* מנוע קדמי / מנוע בנזין.
* מנוע הנעה אחורית.
* מנוע קירור מים.
* הגה כוח.
### תצורות
* 4 דלתות - סדאן
* 2 דלתות - קופה
* 2 דלתות - הרדטופ
* 2 דלתות - קבריולה
* 2 דלתות - סטיישן
* 4 דלתות - סטיישן

## גלריה

קובץ:Dodge Coronet 1956.jpg | "דודג' קורונט 1955"
קובץ:1956 Dodge Coronet D63 V8 four-door sedan, front left (Hershey 2019).jpg | "דודג' קורונט 1956"
קובץ:'56 Dodge (Mopar Valleyfield '14).jpg | "דודג' 1956"
קובץ:1955 Dodge (6247388709).jpg | "דודג' 1955" - מבט לתא הנהג ולוח מחוונים


## ראו גם
* דודג'
* דודג' 880
* דודג' דה לוקס
* דודג' רויאל
* דודג' קסטום רויאל
* דודג' מייפייר

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1955
1955
קטגוריה:מכוניות אמריקאיות
Dance Like Nobody's Watching

"**Dance Like Nobody's Watching**" (מקוצר כ: "**DLNW**"; בעברית "**לרקוד כמו שאף אחד לא צופה**") הוא סינגל שהוקלט על ידי הראפרית האוסטרלית איגי אזליה ביחד עם הזמרת-יוצרת האמריקאית טינאשה. השיר יצא לאור ב-21 באוגוסט 2020, על ידי חברות התקליטים בד דרימס ואמפייר דיסטריביושן, כסינגל שלא מתוך אלבום.

## רקע וכתיבה
השיר נכתב על ידי איגי אזליה, טינאשה, הייבן, ג'ורדן באום, מיקמק והופק על ידי The 87's. ב-14 באוגוסט 2020, העלתה אזליה בעמוד הטויטר שלה כי שיר חדש תחת הכותרת "DLNW", אזליה חשפה מאוחר יותר את שמו המלא "Dance Like Nobody's Watching", וכי השיר הוא שיתוף פעולה עם הזמרת טינאשה. זהו שיתוף פעולה שני של הצמד זאת לאחר שאזליה התארחה בגרסת הרמיקס של השיר "All Hands on Deck", מתוך אלבומה של טינאשה. בעקבות שיתוף הפעולה של הן טינאשה הייתה צפויה להיות מופע החימום של אזליה בסבב הופעות "Great Escape Tour", בשנת 2015, אך בסופו של דבר הוא בוטל. השיר עצמו ישמש כסינגל ראשון לאלבום החדש של אזליה, "End of an Era".

## וידאו קליפ
טרם יצא הווידאו קליפ של השיר, העלתה אזליה לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפת הסינגל, ולאורכו ניתן חלקים מצילומי קליפ.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים על ריקודים
קטגוריה:שירי היפ הופ
קטגוריה:סינגלים בהוצאת אמפייר דיסטריביושן
מלון פקין

**פקין** (ברוסית: **Пекин**) הוא מלון בפרסננסקי ראיון שבעיר מוסקבה, רוסיה.

הבניין עצמו מוכר כאנדרטה היסטורית לאדריכלות הקלסיציזם הסטליניסטי. הוא ממוקם במרכז העיר בצומת שני כבישים מהירים מרכזיים - טבעת הגנים ורחוב טברסקאיה. הבניין נבנה בשנים 1939–1958 על פי פרויקט  של האדריכל דמיטרי צ'צ'ולין.

תשומת הלב מופנית לשעון הענק שנמצא בחלק של מגדל הבניין. ואף על פי שעבודות הבנייה של הבניין עצמו נמשכו עד שנת 1955, 1949 נחשבת לתאריך הלידה הרשמי של השעון.

## קישורים חיצוניים

* 

 
קטגוריה:מוסקבה: בתי מלון
קלרה מונטלבה

**קלרה פדריקה מונטלבה** (באנגלית: **Clara Federica Montalba**; 1840 – 1929) הייתה אמנית בריטית, הידועה בעיקר בזכות ציורי צבעי המים שלה בוונציה. בהכרה בכישרונה האמנותי, התקבלה לחברה המלכותית לצבעי מים.
ממוזער|309x309 פיקסלים|קלרה מונטלבה, הווי דייגים, 1877

## ביוגרפיה

### ראשית חייה
קלרה נולדה בצ'לטנהאם, אנגליה ב־2 באוגוסט 1840, הבכורה מבין ארבע בנותיו של האמן יליד שוודיה אנתוני רובנס מונטלבה ואמלין. כל הבנות הצליחו מבחינה אמנותית, אם כי קלרה הייתה, ככל הנראה, המוצלחת והמוכרת מבין הארבע.

### קריירה
היא ושלוש אחיותיה (אלן מונטלבה, הילדה מונטלבה והנרייטה מונטלבה) הגיעו למוניטין גבוה כאמניות. היא למדה בפריז אצל אז'ן איזבה ובהמשך בוונציה, באקדמיה די בל ארטי בשנות ה-80 וה-1890. במפקד האוכלוסין הבריטי בשנת 1871 ניתן לראות כי אנתוני מונטלבה חי בנוטינג היל, לונדון, עם ארבע בנות, כולן אמניות.
ממוזער|קלרה מונטלבה, איור בספר
האחיות מונטלבה היו תורמות קבועות לתערוכת הקיץ של האקדמיה המלכותית לאמנויות בשנות השבעים של המאה ה-19. היא זכתה להכרה בינלאומית בעקבות תערוכות באירופה ובאמריקה. היא התמחה בצבעי מים, ובמיוחד סצנות מבית משפחתה בוונציה, שם התגוררה בסוף המאה ה-19.

קלרה מונטלבה הציגה את עבודתה בארמון האמנויות ובניין האישה בתערוכה הקולומביאנית העולמית בשנת 1893 בשיקגו, אילינוי.

בין השנים 1879 – 1889 היא הציגה את עבודותיה בגלריה גרוסוונור - סדרת סצנות שצוירו בוונציה, אשר תפסו את הלך הרוח והאווירה הייחודית של החיים הוונציאנים.

גם קלרה וגם אחותה הנרייטה היו חברות עם הנסיכה לואיז, הדוכסית מארגיל, שהייתה בעצמה אמנית. הם בילו עם הנסיכה בקנדה וציירו נופים. הנסיכה לואיז נישאה למרקיס מלורן בשנת 1878, שנבחר להיות המושל הכללי החדש של קנדה.

## פמיניזם
נראה כי קלרה הייתה חלוצה מוקדמת של התנועה לזכויות נשים, והיא צוינה בשנת 1886 על ידי מיליסנט פוסט כאחת מעשרים הנשים המצליחות והמיומנות שהעניקו "עזרה ותמיכה חמה" לתנועה.

## מוות
קלרה מונטלבה נפטרה בוונציה, איטליה בשנת 1929.

## קישורים חיצוניים

## הערות שוליים

קטגוריה:ציירות בריטיות
קטגוריה:בריטיות שנולדו ב-1840
קטגוריה:בריטיות שנפטרו ב-1929
קטגוריה:בריטים שנפטרו ב-1929
ח'ורמאבאד

**ח'ורמאבאד** () היא בירת פרובינציית לורסתאן במערב איראן. העיר שוכנת על הרי הזגרוס כ-373 ק"מ דרום-מערבית לבירה טהראן. על פי מפקד האוכלוסין האחרון של איראן משנת 2016, אוכלוסיית העיר מנתה 373,416 בני אדם.

אף על פי שאינה יעד תיירותי מרכזי, היא נופית למדי ויש בה כמה אטרקציות, כמו חמישה אתרי מגורים פלאוליתיים שהוכרזו כחלק מאתר מורשת עולמית של אונסק"ו בשם האתרים הפרהיסטוריים של עמק ח'ורמאבאד. במרכז העיר שוכנת מצודה גבוהה בשם פלכ אל-אפלאכ (גן עדן השמיים), שריד לאימפריה הסאסאנית, היא כיום מוזיאון פופולרי לאומי.

מבחינה כלכלית העיר מהווה הבסיס אזורי לתעשייה חקלאית.

## היסטוריה
לאחר המהפכה האיסלאמית ב-1979 עברה העיר תיעוש מהיר.

## אקלים

## קישורים חיצוניים

* 
* 

## הערות שוליים

קטגוריה:פרובינציות איראן: ערי בירה
קטגוריה:איראן: ערים
קטגוריה:לורסתאן
Loudest Love

**Loudest Love** הוא מיני אלבום של להקת הגראנג' האמריקאית סאונדגארדן שיצא לאור באוקטובר 1990 בחברת התקליטים A&M.

המיני-אלבום שוחרר לראשונה ביפן, ולאחר מכן בארצות הברית. הרצועות המופיעות בEP הן חלק מהרצועות שהופיעו בסינגל שקדם לEP זה "Loud Love" בתוספת 3 שירים, ושוחרר שנה לפני כן (קדם לאלבום האולפן "Louder Than Love").

## רשימת השירים

## קרדיטים
* מאט קמרון – תופים
* כריס קורנל – שירה, גיטרת קצב
* קים ת'איל – גיטרה מובילה
* הירו ימאמוטו – בס
* ג'ייסון אברמן – בס (רצועה 5)
* טרי דייט – הפקה, עיבודים, מיקסינג
* ג'ק אנדינו – הפקה, עיבודים, מיקסינג
* סטיב תומפסון – מיקסינג
* מייקל ברביירו – מיקסינג
* סטיב פיסק – מיקסינג
* ניהול – סוזן סילברמן

## קישורים חיצוניים

קטגוריה:אלבומי גראנג'
קטגוריה:סאונדגארדן
קטגוריה:מיני-אלבומים מ-1990
קטגוריה:מיני-אלבומים באנגלית
Homecoming (מנהג)

[ממוזער|Homecoming באוניברסיטה ב[טקסס בשנת 2014. הראשון משמאל והשלישית משמאל עוטים אבנטים שעליהם הכיתוב מלך ומלכת השיבה הביתה, בהתאמה.]]
**Homecoming** (בתרגום חופשי: "שיבה הביתה") הוא מנהג של קבלת פני סטודנטים לשעבר בחזרה וחגיגת קיומו של ארגון מסוים. הוא נהוג בבתי ספר תיכונים, קולג'ים וכנסיות רבות בארצות הברית, ובמידה פחותה יותר גם בקנדה.

## מקור המנהג
המסורת של שיבה הביתה מקורה במשחקי כדורגל בוגרים שהתקיימו במכללות ובאוניברסיטאות מאז המאה ה-19. בתי ספר רבים ביניהם אוניברסיטת ביילור, סאות'ווסטרן , אוניברסיטת אילינוי באורבנה-שמפיין ואוניברסיטת מיזורי טענו כי הם אלה שקיימו את השיבה הביתה המודרנית הראשונה.

עם זאת, ה-NCAA, משחק הלוח Trivial Prusuit ואזכורים מסדרת הטלוויזיה NCIS מייחסים את השיבה הביתה הראשונה למשחק כדורגל מ-1911 של אוניברסיטת מיזורי שאליו הבוגרים עודדו להגיע. אירוע זה היה הראשון מסוגו שהתמקד במצעד ובמשחק כדורגל, ובעקבות ההצלחה הפך לאירוע שנתי.

## קישורים חיצוניים

## הערות שוליים

קטגוריה:טקסי מעבר
קטגוריה:מסורות
קטגוריה:מסיבות
מלון קוסמוס

**קוסמוס** (ברוסית: **Космос**) הוא מלון בנפת אלכסייבסקי שבעיר מוסקבה, רוסיה.

מלון קוסמוס נבנה בשנים 1976–1979 כדי לקבל אורחים זרים שצפויים להתארח במוסקבה במשחקי אולימפיאדת מוסקבה. המלון הפך לניסיון הראשון של העבודה המשותפת בין אדריכלי ברית המועצות וצרפת.

ב"קוסמוס" המודרני ישנם 1,777 חדרים. המלון כולל מרכז עסקים עם 7 חדרי ישיבות עבור 10–250 איש ואולם קונגרסים ל-1000 איש, וכן חלל תצוגה של עד 1300 מ"ר. במלון 4 מסעדות, מזכרות, קיוסקי עיתונים ובתי מרקחת, מספרה, מכון יופי ומרכז רפואי.

"קוסמוס" היה אחד מארבעה מלונות סובייטים שהיו בעלי מעמד של "מלון ברמה בינלאומית".

ה"קוסמוס" שימש כאתר צילומים בסרטו של טימור בקממבטוב, משמר היום (סרט, 2006) 

## קישורים חיצוניים

* 

קטגוריה:מוסקבה: בתי מלון
עין מזור

**עין מַזוֹר** (מלשון מרפא) הוא מעיין למרגלות היישוב דולב, בואדי דילב.

המעיין נובע מתוך סדק בתחתית מצוק תצורת כיסלון, זורם באמה לבריכה בגודל 2X3מ' בעומק מטר. המים בבריכה צלולים. ליד הברכה פינות חמד בין בולדרים ועצי אלון.

המעיין שופץ בקיץ 2017 על ידי נוער דולב, לזכרו של אליישיב טימנס, שנהרג בתאונת טרקטורון. אמת המים שופצה ונבנו פינות ישיבה. במקום הוצבו נדנדות, ספסלים וסככות.

אל המעיין ניתן לרדת מהשער הצהוב בדרום היישוב דולב (ליד האולפנה). מהמעיין זורמת אמת מים, המובילה לטחנת הקמח.

במרחק כחצי שעת הליכה מזרחה, נמצא מעיין דני (עין בובין), ועשרים דקות הליכה מערבה נמצא מעיין דולב.

## לקריאה נוספת
***מפת טיולים וסימון שבילים 7: השרון והשומרון.** בהוצאת "הוועדה לסימון שבילים בישראל".

## קישורים חיצוניים
* בריכת עין מז'ור בנחל מז'ור, באתר מסלולים
* כל הדרכים מובילות לעין מז'ור בפאתי דולב, באתר נופים & נופשים
* 

## הערות שוליים

מזור
קטגוריה:דולב
ושניאקי

**נפת וֶשְׁנְיָאקִי** (ברוסית: **Район Вешняки**) היא נפה במחוז המזרחי של העיר הפדרלית מוסקבה שברוסיה. שטחה 10.67 קמ"ר ואוכלוסייתה מונה 122,419 תושבים (2020).

פארק היער "קוסקובו" הוא אחד ממקומות הבילוי האהובים על תושבי ושניאקי, כמו גם על תושבי הנפות הסמוכות נובוגירייבו, פרובו וריאזאנסקי. הפארק פתוח לקהל בכל שעות היממה. המאסיב הירוק מבוסס על עצי לבנה, אלון וטיליה נמצאים גם כן (חלק מהעצים בגיל של עד 250 שנה). בפארק חיים 7 מינים של יונקים וכ-60 מינים של ציפורים. מאז 2015 פועל מרכז האקולוגיה של קוסקובו בשטח פארק היער.

## אתרים ראויים לציון
* אחוזת קוסקובו 
* פארק היער "קוסקובו"  
* פארק ליד הבריכות "רדוגה" 
* תחנת מטרו "וחינו" 

## קישורים חיצוניים

* 

קטגוריה:מוסקבה: נפות
פרנטישק יונק

**פרנטישק יונק** (בצ'כית: **František Junek**; 17 בינואר 1907 – 19 במרץ 1970) היה כדורגלן צ'כוסלובקי ששיחק בעמדת הקיצוני שמאלי.

## ביוגרפיה

יונק נולד ב-17 בינואר 1907 בקארלין שבאימפריה האוסטרו-הונגרית של אז, ושיחק כנער בקבוצה צ'צ'י קארלין. ב-1925 עלה לקבוצה המקצוענית שלה וב-1928 עבר לסלביה פראג. יונק היה נחשב לשחקן מהיר וזריז וביחד עם פרנטישק סבובודה הם היוו צמד מצוין שעזר לסלביה לזכות ב-6 תוארי אליפות מתוך 7 עונות בין 1929–1935. ב-1935 עבר לקלאדנו וסיים את הקריירה שלו שם ב-1938. בסך הכל ערך יונק 133 הופעות בליגה הצ'כוסלובקית וכבש 48 שערים.

יונק ערך את הופעת הבכורה שלו במדי נבחרת צ'כוסלובקיה ב-15 בספטמבר 1929 נגד אוסטריה בווינה. במונדיאל 1934 שיחק בכל המשחקים ונבחרתו הגיעה עד לגמר בו הפסידה למארחת איטליה. אחרי אותו טורניר שיחק יונק רק פעמיים נוספות במדים הלאומיים ומשחקו האחרון היה ב-14 באוקטובר 1934 נגד שווייץ בז'נבה.

## תארים
;סלביה פראג
*אליפות צ'כוסלובקיה (6): 1929, 1930, 1931, 1933, 1934, 1935
;צ'כוסלובקיה
*סגנית גביע העולם: 1934

## קישורים חיצוניים

קטגוריה:כדורגלנים צ'כים
קטגוריה:כדורגלני סלביה פראג
קטגוריה:כדורגלני מונדיאל 1934
קטגוריה:צ'כוסלובקים שנפטרו ב-1970
קטגוריה:כדורגלני נבחרת צ'כוסלובקיה
קטגוריה:ילידי 1907
דודג' מייפייר

**דודג' מייפייר** (באנגלית : **Dodge Mayfair**) היא מכונית סלון מהודרת מתוצרת חטיבת דודג' באמצעות **Chrysler Corporation of Canada**  (שם רשמי: **Chrysler Canada**) חברת בת של קונצרן הרכב קרייזלר אשר יוצרה בין השנים 1959–1953 בקנדה

## ממאפייני "דודג' מייפייר"

* 6 נוסעים (3 + 3)
* מנוע קדמי / מנועי בנזין :6 צילינדרים ו-V8 צילינדרים.
* מנוע הנעה אחורית.
* מנוע קירור מים.

### תצורות
* 4 דלתות - סדאן
* 2 דלתות - סדאן
* 2 דלתות - הרדטופ
* 2 דלתות - קבריולה

## גלריה

קובץ:'56 Dodge Mayfair (Auto classique VACM Chambly '13).JPG | "דודג' מייפייר" שנת 1956
קובץ: Dodge-mayfair.jpg | "דודג' מייפייר"
קובץ:Dodge Mayfair.jpg  | "דודג' מייפייר"
קובץ:1954 Dodge Mayfair (4688909531).jpg  | "דודג' מייפייר", שנת 1954
קובץ:Dodge Mayfair (6287516011).jpg  | "דודג' מייפייר", בתצורה 2 דלתות סדאן
קובץ:Dodge Mayfair rear (6287514539).jpg  | "דודג' מייפייר", בתצורה 2 דלתות סדאן
קובץ: Dodge Mayfair dash (6288035134).jpg | "דודג' מייפייר" - מבט לתא הנהג ולוח מחוונים


## ראו גם
* דודג'
## קישורים חיצוניים

* 
* 
* 

## הערות שוליים

קטגוריה:מכוניות סלון

קטגוריה:מכוניות קבריולה
קטגוריה:דגמי מכוניות שהושקו ב-1953
מייפייר
קטגוריה:כלי רכב המיוצרים בקנדה
כלא ולדימירסקי צנטראל

**כלא ולדימירסקי צנטראל**, הוא כלא בעיר ולדימיר שברוסיה, הנחשב לכלא הגדול ביותר ברוסיה, עם קיבולת של 1,220 עצורים והוא מופעל על ידי שירות בתי הסוהר הפדרלי ככלא שמור במיוחד, כאשר מרבית האסירים מרצים עשר שנות מאסר בפועל לפחות.

## היסטוריה
[ימין|ממוזער| [בית משפט (מבנה)|בית המשפט במחוז פרונזנסקי במתחם בית הכלא.]]
הכלא הוקם על ידי שלטונות האימפריה הרוסית בשנת 1783 על פי צו הקיסרית יקטרינה השנייה, והוא נמצא במרחק של כ-160 ק"מ צפונית-מזרחית למוסקבה. בשנת 1906 נודע בשם ולדימירסקי צנטראל והכיל אסירים פוליטיים. בתחילת 1921, זמן קצר לאחר עליית הבולשביקים לשלטון, הכלא היה לראשון שנועד לאכלס פעילי שמאל רדיקלי ומתנגדי משטר. הכלא היה מאוחר יותר חלק ממערכת "מחנות ובתי כלא מיוחדים" של הגולאג ואכלס פושעי מדינה מסוכנים במיוחד. ההחלטה הרחיבה את מגוון האסירים הפוליטיים ונכלאו בו מרגלים, חבלנים, טרוריסטים, טרוצקיסטים, מנשביקים, סוציאליסטים-מהפכנים, אנרכיסטים, לאומנים אתניים, גולים לבנים, משתתפים בארגונים אנטי-סובייטיים אחרים ובעלי קשרים לארגונים עם פעילויות אנטי-סובייטיות. 

לאחר פירוק ברית המועצות הוחזר הכלא להיותו מתקן מעצר רגיל. בשנת 1996 נפתח מוזיאון בשטח הכלא. כיום זהו אחד מבתי הסוהר הגדולים ביותר ברוסיה, עם קיבולת של עד 1,220 עצורים לכל היותר. כלא קרסטי 2 שנמצא כעת בבנייה בקולפינו, סנקט פטרבורג צפוי לתפוס את מקומו בתואר בית הכלא הגדול במדינה.

## אסירים בולטים
* וסילי דז'וגאשווילי, בנו של סטלין. 
* יאן סטניסלב ינקובסקי, פוליטיקאי פולני. 
* פול לודוויג אוולד פון קלייסט, פילדמרשל גרמני. 
* יוהאן לאידונר, מפקד צבא אסטוני. 
* יוסף מנדלביץ', דיסידנט ומסורב עלייה יהודי. 
* גרגין נז'דה, גנרל ארמני ופעיל מהפכני של דשנאק. 
* פרנסיס גארי פאוורס, טייס אמריקני, הופל במטוס ריגול U2 ב-1 במאי 1960, היה כלוא כאן עד פברואר 1962. 
* מצ'יסלובס רייניס, הבישוף הליטאי הרומי-קתולי . 
* נתן שרנסקי, דיסידנט ומסורב עלייה יהודי. 
* קלימנטי שפטיצקי, ארכימנדריט של הכנסייה הרוסית-יוונית. 
* סרהי יפרמוב, פדרליסט סוציאליסטי האוקראיני. 
* דושאן לטיצה, פוליטיקאי פשיסטי סרבי. 
* סטפן מקסימוביץ' פיטרינקו, אנרכיסט רוסי, ראש מרד קרונשטאדט 
* אנדראש תומא, חייל הונגרי שנלקח בשבי על ידי הצבא האדום בשנת 1945 ונשאר במעצר עד שנת 2000.

## קישורים חיצוניים

## הערות שוליים

קטגוריה:רוסיה: בתי סוהר
קטגוריה:1783
קטגוריה:מחוז ולדימיר